rejauldu/bengali-wikipedia huggingface dataset:
সাত মঠ বাংলাদেশের ফেনীর ছাগলনাইয়া উপজেলার একটি প্রাচীন মঠ। এটি বাংলাদেশ প্রত্নতাত্ত্বিক অধিদপ্তর এর তালিকাভুক্ত একটি ঐতিহাসিক স্থাপনা।  অবস্থান এটি ফেনী জেলার ছাগলনাইয়া উপজেলা শহরের পশ্চিম ছাগলনাইয়া গ্রামের সাতবাড়ি রোডে এর অবস্থান। এটি আট একর জায়গার উপর প্রতিষ্ঠিত।  বিবরন ছাগলনাইয়ার হিন্দু জমিদার বিনোদ বিহারির বাড়িটি আট একর জায়গাজুড়ে নির্মিত। বর্তমান উপজেলা শহরের পশ্চিম ছাগলনাইয়া গ্রামে এর অবস্থান। বাড়ির পাশে রয়েছে সাতটি চিতা মন্দির। এজন্য এর নাম সাত মন্দির বাড়ি বা রাজবাড়ি বা সাত মঠ হিসেবে পরিচিত পেয়েছে। ১৯৪৮ সালের দিকে জমিদার বিনোদ বিহারি কলকাতা চলে যান। বাড়িটি রেখেই তিনি চলে যান।  বর্তমানে স্থানীয় বাসিন্দারা এখানে বসবাস করেন। এটি ফেনী জেলার প্রাচীন একটি মন্দির বা মঠ।   চিত্র প্রদর্শনী  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বহিঃসংযোগ   বিষয়শ্রেণী:ফেনী জেলার হিন্দু মন্দির বিষয়শ্রেণী:বাংলাদেশের মঠ বিষয়শ্রেণী:ফেনী জেলার প্রত্নতাত্ত্বিক স্থাপনা বিষয়শ্রেণী:ছাগলনাইয়া উপজেলা বিষয়শ্রেণী:ফেনী জেলার দর্শনীয় স্থান
লুইস অলসপ (১৭৬৩-১৮৩৫ সালের পর) ছিলেন একজন ব্রিটিশ টোরি রাজনীতিবিদ এবং আইনজীবী যিনি ১৭ এপ্রিল থেকে ১৬ জুন ১৮১৯ সাল পর্যন্ত ক্যামেলফোর্ডের সংসদ সদস্য হিসেবে দায়িত্ব পালন করেছিলেন। তার সংক্ষিপ্ত মেয়াদকালে, তিনি সংসদে কোনও মৌখিক বা লিখিত অবদান রাখেননি। সংসদীয় ভূমিকা ছাড়াও, অলসপ কর্নওয়ালের ডাচির সলিসিটর হিসেবেও দায়িত্ব পালন করেছিলেন। তার সংসদীয় পরিষেবা হ্যান্সার্ড রেকর্ডে নথিভুক্ত, যেখানে সংসদ সদস্যদের কার্যধারা এবং অবদানের বিস্তারিত বিবরণ রয়েছে।  তিনি ডাচ কর্নওয়ালের সলিসিটর হিসেবেও দায়িত্ব পালন করেছিলেন।   তথ্যসূত্র   বিষয়শ্রেণী:ইংরেজ সলিসিটর বিষয়শ্রেণী:১৭৬০-এর দশকে জন্ম বিষয়শ্রেণী:১৮৩৫-এ মৃত্যু বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদের টোরি সদস্য বিষয়শ্রেণী:ক্যামেলফোর্ডের যুক্তরাজ্যের সংসদ সদস্য
জ্যাকব ডেভিড ফিলিপ ওরাম (; জন্ম: ২৮ জুলাই, ১৯৭৮) মানাওয়াতু'র পালমারস্টোন নর্থ এলাকায় জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। বামহাতি ব্যাটসম্যান এবং ডানহাতি ফাস্ট-মিডিয়াম বোলার হিসেবে ক্রিকেট খেলায় অংশ নিয়ে থাকেন।  নিউজিল্যান্ডের পক্ষ হয়ে নিয়মিতভাবে ব্যাট ও বলে সমান পারদর্শিতা দেখিয়ে অল-রাউন্ডারের মর্যাদা উপভোগ করেছেন ‘বিগ জ্যাক’ ডাকনামে পরিচিত জ্যাকব ওরাম। মার্চ, ২০১৩ সালে আইসিসি প্লেয়ার র‌্যাঙ্কিং প্রথায় একদিনের আন্তর্জাতিক ক্রিকেটের অল-রাউন্ডার বিভাগে তিনি দশম স্থানে ছিলেন।ক্রিকেট রেটিংস.কম, সংগ্রহ: ১১ মার্চ, ২০১৩ খ্রিঃ   খেলোয়াড়ী জীবন  ২৮ জানুয়ারি, ২০০৭ তারিখে একদিনের আন্তর্জাতিকে পার্থে অস্ট্রেলিয়ার বিপক্ষে মাত্র ৭২ বলে অপরাজিত ১০১* রান সংগ্রহ করেন। নিউজিল্যান্ডের ক্রিকেটের ইতিহাসে এটি ছিল সবচেয়ে দ্রুততম সময়ে সেঞ্চুরি করার কীর্তিগাঁথা। ব্রেন্ডন ম্যাককুলামের সাথে গড়া ঐ খেলায় ৬ষ্ঠ উইকেটে ১৩৭ রানের জুটিটিও সর্বোচ্চ রানের রেকর্ড ছিল যা পরের মাসেই ভেঙ্গে যায়।  ২০০৭ সালের বিশ্বকাপ ক্রিকেট প্রতিযোগিতা শুরুর কিছুদিন পূর্বে তার বামহাতের অনামিকায় আঘাতপ্রাপ্তি ঘটে। তিনি বিশ্বকাপে খেলার ইচ্ছেও পোষণ করেছিলেন। পরবর্তীতে ওরাম কৌতুহলবশতঃ এ ইচ্ছে পোষণ করেছিলেন বলে জানান যা প্রতিযোগিতায় তার ঐকান্তিক আগ্রহ ও মনোবলের বহিঃপ্রকাশ ছিল মাত্র।   সাফল্যগাঁথা  ২ সেপ্টেম্বর, ২০০৯ তারিখে কলম্বোতে অনুষ্ঠিত টুয়েন্টি২০ আন্তর্জাতিকে শ্রীলঙ্কার বিপক্ষে হ্যাট্রিক করেন। ঐদিন তার শিকারে পরিণত হয়েছিলেন অ্যাঞ্জেলো ম্যাথিউস, মালিঙ্গা বান্দারা এবং নুয়ান কুলাসেকারা।  ২০১১ সালের বিশ্বকাপ ক্রিকেটে প্রতিযোগিতার সেরা ক্যাচ হিসেবে বিবেচিত হয় তার শূন্যে থেকে বল লুফে নেয়ার ঘটনাটি। মাঝ উইকেটের সীমানা থেকে নিশ্চিত ছয় রান রক্ষা করে ব্ল্যাক ক্যাপদেরকে শক্তিশালী দক্ষিণ আফ্রিকার জয়লাভ করা থেকে বিচ্যুত করেন ওরাম।   সম্মাননা  ২০০৮ সালে ইংল্যান্ডের বিরুদ্ধে তার টেস্ট সেঞ্চুরির জন্য লর্ডস অনার্স বোর্ডে নাম অন্তর্ভুক্ত হয়। এছাড়াও তিনি বেশ কয়েকবার বিশ্বের ১নং অল-রাউন্ডার হিসেবে স্থান দখল করেছিলেন।   তথ্যসূত্র    আরও দেখুন   রংপুর রাইডার্স  সাকিব আল হাসান  আইসিসি প্লেয়ার র‌্যাঙ্কিং  নিউজিল্যান্ড জাতীয় ক্রিকেট দল   বহিঃসংযোগ         বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার‎ বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার‎ বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার‎ বিষয়শ্রেণী:পালমারস্টোন নর্থ থেকে আগত ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:ইউভা নেক্সটের ক্রিকেটার বিষয়শ্রেণী:নর্থ আইল্যান্ডের ক্রিকেটার বিষয়শ্রেণী:রাজস্থান রয়্যালসের ক্রিকেটার
হাস্যরসাত্মক ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রীকালীন হাস্যরসাত্মক ধারাবাহিকে অতিথি চরিত্রে অসামান্য অভিনয়ের জন্য অভিনেত্রীদের এই পুরস্কার প্রদান করা হয়।  ১৯৮৯ সালের পূর্বে এই বিভাগ কোন নির্দিষ্ট লিঙ্গের ভিত্তিতে বিভক্ত ছিল না। সে সময় নাট্যধর্মী টেলিভিশন ধারাবাহিকের অতিথি অভিনেতা ও অভিনেত্রী উভয়কেই এই পুরস্কার প্রদান করা হয় এবং নাট্যধর্মী ধারাবাহিকে সেরা অতিথি শিল্পী নামে পরিচিত ছিল। ৩৮তম প্রাইমটাইম এমি পুরস্কার আয়োজনে এটি লিঙ্গের ভিত্তিতে বিভক্ত হয় এবং বর্তমান নামে নামকরণ করা হয়। অন্যান্য পুরস্কারের মত "অতিথি" পুরস্কার প্রাইমটাইম এমি পুরস্কার আয়োজনে প্রদান করা হয় না, বরং এটি ক্রিয়েটিভ আর্টস এমি পুরস্কার আয়োজনে প্রদান করা হয়।  ১৯৮৯ সালের নাম পরিবর্তন হওয়ার পর থেকে এই বিভাগে ৩১ জন অভিনেত্রীকে পুরস্কৃত করা হয়েছে। ক্লোরিস লিচম্যান এই বিভাগে সর্বাধিক দুটি পুরস্কার অর্জন করেছেন এবং সর্বাধিক আটটি মনোনয়ন লাভ করেছেন। সাম্প্রতিক বিজয়ী মায়া রুডল্ফ স্যাটারডে নাইট লাইভ ধারাবাহিকের জন্য এই পুরস্কার লাভ করেন।   বিজয়ী ও মনোনয়ন    ১৯৮০-এর দশক  হাস্যরসাত্মক ধারাবাহিকে সেরা অতিথি অভিনেত্রী বছর অভিনেতা অনুষ্ঠান ভূমিকা অন্তর্জাল ১৯৮৯(৪১তম) কলিন ডিউহার্স্ট মার্ফি ব্রাউন  অ্যাভারি ব্রাউন সিবিএস এইলিন ব্রেনান নিউহার্ট করিন ডেনবি সিবিএস ডাইঅ্যান ক্যারল আ ডিফারেন্ট ওয়ার্ল্ড ম্যারিয়ন গিলবার্ট এনবিসি ডরিস রবার্টস পারফেক্ট স্ট্রেঞ্জার্স মিসেস বেইলি এবিসি ম্যাক্সিন স্টুয়ার্ট দ্য ওয়ান্ডার ইয়ার্স মিসেস কার্পলস  একাধিক পুরস্কার বিজয়ী অভিনেত্রী  ৩টি পুরস্কার  ক্লোরিস লিচম্যান  ২টি পুরস্কার  কলিন ডিউহার্স্ট  ক্যাথরিন জুস্টেন  জিন স্মার্ট  টিনা ফে  ট্রেসি উলম্যান  বেটি হোয়াইট  মায়া রুডল্ফ   একাধিক পুরস্কার জয়ী অনুষ্ঠান   ৬টি পুরস্কার  স্যাটারডে নাইট লাইভ (টানা ৩টি; টানা ২টি)  ৩টি পুরস্কার  ফ্রেজিয়ার (টানা ২টি)  ২টি পুরস্কার  ডেসপারেট হাউজওয়াইভস  মার্ফি ব্রাউন  ম্যাড অ্যাবাউট ইউ  ম্যালকম ইন দ্য মিডল  লাভ অ্যান্ড ওয়ার (টানা)  একাধিক মনোনয়ন প্রাপ্ত অভিনেত্রী  ৮টি মনোনয়ন  ক্লোরিস লিচম্যান  ৭টি মনোনয়ন  টিনা ফে  ৬টি মনোনয়ন  মায়া রুডল্ফ  ৫টি মনোনয়ন  এলেইন স্ট্রিচ  ক্রিস্টিন বারান্‌স্কি  বেটি হোয়াইট  মেলিস ম্যাকার্থি  ৪টি পুরস্কার  এইলিন হেকার্ট  লরি মেটকাফ  ৩টি মনোনয়ন  এলিজাবেথ ব্যাঙ্কস  ওয়ান্ডা সাইকস  ক্যাথরিন জুস্টেন  ক্যারল বার্নেট  ক্রিস্টেন উইগ  জর্জিয়া এঙ্গেল  জেন লিঞ্চ  ডট-মারি জোন্স  একাধিক মনোনয়ন প্রাপ্ত অনুষ্ঠান  ২৩টি মনোনয়ন  স্যাটারডে নাইট লাইভ  ১১টি মনোনয়ন  থার্টি রক  ১০টি মনোনয়ন  ফ্রেজিয়ার  ৮টি মনোনয়ন  ডেসপারেট হাউজওয়াইভস  ম্যালকম ইন দ্য মিডল  ৬টি মনোনয়ন  চিয়ার্স  দ্য কজবি শো  গ্লি  দ্য গোল্ডেন গার্লস  উইল অ্যান্ড গ্রেস  ৫টি মনোনয়ন  দ্য বিগ ব্যাং থিওরি  ফ্রেন্ডস  মার্ফি ব্রাউন  ৪টি মনোনয়ন  এভরিবডি লাভস রেমন্ড  ম্যাড অ্যাবাউট ইউ  ৩টি মনোনয়ন  অরেঞ্জ ইজ দ্য নিউ ব্ল্যাক  আ ব্ল্যাক লেডি স্কেচ শো  অ্যালি ম্যাকবিল  থার্ড রক ফ্রম দ্য সান  দ্য গুড প্লেস  দ্য ল্যারি স্যান্ডার্স শো  দ্য মার্ভেলাস মিসেস মেইজেল  ব্ল্যাক-ইশ  মঙ্ক  তথ্যসূত্র  বিষয়শ্রেণী:প্রাইমটাইম এমি পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
ঘুমধুম বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।   আয়তন  ঘুমধুম ইউনিয়নের আয়তন ১৬,০০০ একর (৬৪.৭৫ বর্গ কিলোমিটার)।   জনসংখ্যার উপাত্ত  ২০২২ সালের আদমশুমারি অনুযায়ী ঘুমধুম ইউনিয়নের মোট জনসংখ্যা ১৭,৭০৭ জন। এর মধ্যে ১৩,৫৩০ জন মুসলিম, ৪,০১৭ জন বৌদ্ধ, ১৫৬ জন হিন্দু, ৩ জন খ্রিস্টান ও ১ জন অন্যান্য ধর্মের অনুসারী।   অবস্থান ও সীমানা  নাইক্ষ্যংছড়ি উপজেলার সর্ব-দক্ষিণে ঘুমধুম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের উত্তরে নাইক্ষ্যংছড়ি সদর ইউনিয়ন ও সোনাইছড়ি ইউনিয়ন; পশ্চিমে কক্সবাজার জেলার রামু উপজেলার খুনিয়াপালং ইউনিয়ন, উখিয়া উপজেলার হলদিয়াপালং ইউনিয়ন, রত্নাপালং ইউনিয়ন, রাজাপালং ইউনিয়ন ও পালংখালী ইউনিয়ন এবং দক্ষিণে ও পূর্বে মায়ানমারের রাখাইন প্রদেশ অবস্থিত।   প্রশাসনিক কাঠামো  ঘুমধুম ইউনিয়ন নাইক্ষ্যংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:  উত্তর ঘুমধুম  কচুবনিয়া  তুমব্রু  দক্ষিণ ঘুমধুম  ফাত্রাঝিরি  বরইতলী পাড়া  বাইশপারী  ভাজবানিয়া  রেজু গর্জনবনিয়া  রেজু বৈদ্যরছড়া  রেজু মগপাড়া  রেজু হেডম্যানপাড়া   শিক্ষা ব্যবস্থা  ২০১১ সালের আদমশুমারি অনুযায়ী ঘুমধুম ইউনিয়নের সাক্ষরতার হার ৩৪.৩%।  বর্তমানে এই ইউনিয়নে ১টি কলেজ (২০২১ সালে প্রতিষ্ঠিত), ১টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।   শিক্ষা প্রতিষ্ঠান   কলেজ সীমান্ত কলেজ ঘুমধুম মাধ্যমিক বিদ্যালয়  ঘুমধুম উচ্চ বিদ্যালয়  মাদ্রাসা  দক্ষিণ ঘুমধুম মিশকাতুন্নবী (দ.) দাখিল মাদ্রাসা  প্রাথমিক বিদ্যালয়  ১নং উত্তর ঘুমধুম সরকারি প্রাথমিক বিদ্যালয়  ২নং উত্তর ঘুমধুম সরকারি প্রাথমিক বিদ্যালয়  ঘুমধুম কচুবনিয়া সরকারি প্রাথমিক বিদ্যালয়  তুমব্রু সরকারি প্রাথমিক বিদ্যালয়  দক্ষিণ ঘুমধুম সরকারি প্রাথমিক বিদ্যালয়  পশ্চিমকূল তুমব্রু ঘুমধুম সরকারি প্রাথমিক বিদ্যালয়  ফাত্রাঝিরি সরকারি প্রাথমিক বিদ্যালয়  বরইতলী পাড়া সরকারি প্রাথমিক বিদ্যালয়  বাইশপারী সরকারি প্রাথমিক বিদ্যালয়  ভাজবানিয়া সরকারি প্রাথমিক বিদ্যালয়  রেজু গর্জনবনিয়া সরকারি প্রাথমিক বিদ্যালয়  রেজু বৈদ্যরছড়া সরকারি প্রাথমিক বিদ্যালয়  রেজু মগপাড়া সরকারি প্রাথমিক বিদ্যালয়  রেজু হেডম্যানপাড়া সরকারি প্রাথমিক বিদ্যালয়   ব্যাক্তিত্ব  মাহমুদুল হক সানি, বিচারক। জয়দেব কর্মকার, বিসিএস (সাধারণ শিক্ষা)। ড. আসিফ ইমরান, ডিজাইন ইঞ্জিনিয়ার, অ্যাপল।   যোগাযোগ ব্যবস্থা  ঘুমধুম ইউনিয়নে যোগাযোগের প্রধান সড়ক হল নাইক্ষ্যংছড়ি-ঘুমধুম সড়ক। প্রধান যোগাযোগ মাধ্যম সিএনজি চালিত অটোরিক্সা।   হাট-বাজার  ঘুমধুম ইউনিয়নের প্রধান হাট-বাজার হল তুমব্রু বাজার।   জনপ্রতিনিধি   বর্তমান চেয়ারম্যান: এ কে এম জাহাঙ্গীর আজিজ  পূর্ববর্তী চেয়ারম্যান: দীপক বড়ুয়া-২০০৩-২০১৪;  আলহাজ্ব মো. খাইরুল বশর-১৯৮৭-২০০৩;  অরবিন্দু বড়ুয়া-১৯৮২-১৯৮৭   আরও দেখুন   নাইক্ষ্যংছড়ি উপজেলা  নাইক্ষ্যংছড়ি থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:নাইক্ষ্যংছড়ি উপজেলার ইউনিয়ন
চেম্বুর ভারতীয় মহানগরী মুম্বইয়ের পূর্বাঞ্চলের একটি শহরতলি। এটি বাণিজ্যিক মুম্বই থেকে ১৫ কিমি এবং ছত্রপতি শিবাজী আন্তর্জাতিক বিমানবন্দর থেকে ১০ কিমি দূরত্বে অবস্থিত।   নামোৎপত্তি  চেম্বুর নামটি সম্ভবত মারাঠি শব্দ “চিম্বোরী” থেকে উৎপত্তি হয়েছে, মারাঠিতে যার অর্থ "বড় কাঁকড়া", যেহেতু ব্রিটিশরা 'চিম্বোরী' শব্দটি উচ্চারণ করতে পারতেন না তাই মারঠি উক্ত শব্দটি থেকে চেম্বুর নামটি উৎপন্ন হয়ে থাকতে পারে।   ইতিহাস    পরিবহন    তথ্যসূত্র    বহিঃসংযোগ    BEST public buses route search  Property Radius Project Chembur  বিষয়শ্রেণী:মুম্বইয়ের শহরতলী
আলফ্রেড অ্যাডলার (৭ ফেব্রুয়ারি ১৮৭০ - ২৮ মে ১৯৪৭) একজন অস্ট্রীয় মেডিকেল ডাক্তার, সাইকোথেরাপিস্ট এবং মনোবিজ্ঞানের জন্য একটি আলাদা বিদ্যালয়ের প্রতিষ্ঠাতা ছিলেন।  গবেষণারে ক্ষেত্রে হীনমণ্যতার অনুভূতির গুরুত্বের উপরে তিনি গুরুত্ব দিয়েছিলেন।Alfred Adler, Understanding Human Nature (1992) Chapter 6 তিনি হীনম্মন্যতা, একটি পৃথক উপাদান হিসাবে স্বীকৃত দেন, যা ব্যক্তিত্ব বিকাশে মূল ভূমিকা পালন করে।   জন্ম ও শিক্ষা জীবন  আলফ্রেড এ্যাডলারের জন্ম মারিয়াহিল্ফার স্ট্রেই ২০৮-এProf. Dr. Klaus Lohrmann "Jüdisches Wien. Kultur-Karte" (2003), Mosse-Berlin Mitte gGmbH (Verlag Jüdische Presse) রুডলফশিম, ভিয়েনার পশ্চিম প্রান্তের একটি গ্রামে। এই শহরটি ছিলো ১৫তম জেলা; রুডলফসিম-ফেনফৌসের হচ্ছে ভিয়েনার একটি আধুনিক শহর। তিনি ছিলেন ইহুদি দম্পতির, পলিন (বিয়ার) এবং লিওপল্ড এ্যাডলারের সাত সন্তানের মধ্যে দ্বিতীয়। লিওপল্ড এ্যাডলার ছিলেন হাঙ্গেরিয়ান বংশোদ্ভূত একজন শস্য ব্যবসায়ী। আলফ্রেডের ছোট ভাই মারা যায় যখন আলফ্রেডের বয়স মাত্র তিন বছর ছিল।Orgler, Hertha. Alfred Adler, the Man and His Work;. London: C. W. Daniel, 1939. 67. Print. তিনি মনোবিজ্ঞান, সমাজবিজ্ঞান এবং দর্শনের বিষয়গুলিতে খুব আগ্রহী ছিলেন।Orgler, H. (1976). Alfred Adler. International Journal of Social Psychiatry, 22(1), 67-68. ভিয়েনা বিশ্ববিদ্যালয়ে পড়াশোনা করার পরে, তিনি চক্ষু চিকিৎসক হিসাবে দক্ষতা অর্জন করেছিলেন এবং পরে স্নায়ুবিজ্ঞান এবং মনোরোগ বিশেষজ্ঞের জন্য ছিলেন।   ব্যক্তিজীবন  তিনি কলেজে পড়ার সময়, তিনি একদল সমাজতান্ত্রিক শিক্ষার্থীর সাথে যুক্ত হয়েছিলেন; যার মধ্যে তিনি তার স্ত্রীও ছিলেন। তারা ১৮৯৭ সালে বিবাহ করেছিলেন এবং তাদের চারটি সন্তান রয়েছে, তাদের মধ্যে দুটি সন্তান মনোরোগ বিশেষজ্ঞ হন। তাদের একটি সন্তান ছিলেন লেখক, মনোরোগ বিশেষজ্ঞ এবং সমাজতান্ত্রিক কর্মী আলেকজান্দ্রা অ্যাডলার; মনোরোগ বিশেষজ্ঞ কুর্ট অ্যাডলার; লেখক এবং কর্মী ভ্যালেন্টাইন অ্যাডলার; এবং কর্নেলিয়া "নেলি" অ্যাডলার।   গবেষণা  এ্যাডলারের গবেষণা ছিলো মনোসমীক্ষাণ এবং সেটা ব্যক্তিকেন্দ্রীক। তিনি ব্যক্তিকে একটি স্বয়ংসম্পর্ণ চরিত্র বলে মনে করেন। একটি ব্যক্তির ব্যক্তিত্ব পরিবেশ দ্বারা গঠিত। হীনমণ্যতা বা মনোবিকার বা মানসিক রোগের মূলেই আছে পরিবেশের সঙ্গে ব্যক্তির সংঘাত। একজন ব্যক্তি চাই পরিবেশকে জয় করতে।   তথ্যসূত্র   বিষয়শ্রেণী:১৮৭০-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:অস্ট্রীয় মনোরোগ বিশেষজ্ঞ বিষয়শ্রেণী:অস্ট্রীয় মনোবিজ্ঞানী বিষয়শ্রেণী:অস্ট্রীয় সমাজতন্ত্রী বিষয়শ্রেণী:অস্ট্রীয় অ-কল্পকাহিনী লেখক বিষয়শ্রেণী:ইহুদি অ-কল্পকাহিনী লেখক বিষয়শ্রেণী:ইহুদি চিকিৎসক বিষয়শ্রেণী:ইহুদি মনোবিজ্ঞানী বিষয়শ্রেণী:১৯৩৭-এ মৃত্যু বিষয়শ্রেণী:ইহুদি বিজ্ঞানী বিষয়শ্রেণী:ভিয়েনা বিশ্ববিদ্যালয়ের প্রাক্তন শিক্ষার্থী
থাম্ব|প্রতি হেক্টরে নীল কার্বনের অর্থনৈতিক মূল্য। নীল কার্বন বা ব্লু কার্বন হল যে কার্বন ম্যানগ্রোভ, সল্ট মার্শ এবং সি গ্রাসের মধ্যে সঞ্চিত থাকে সেটা। মুল প্রক্রিয়া হয় সালোকসংশ্লেষ এর মাধ্যমে। বায়ুমণ্ডল থেকে উদ্ভিদ কার্বন ডাই অক্সাইড শোষণ কর বা গ্রহণ করে। পরে উদ্ভিদ দেহের বিভিন্ন অংশে, বিভিন্ন উপায়ে সঞ্চিত করে, ধরে রাখে। এভাবে কার্বন ডাই অক্সাইড খুব অ্ল্প পরিমাণ শোষিত হয় বিশেষ করে উপকূলীয় ইকোসিস্টেমে কারণ উপকূলীয় বনাঞ্চল দিনদিন কমে যাচ্ছে। সমুদ্ররে পানিতে কার্বন ডাই অক্সাইড কয়েক উপায়ে দ্রবীভূত হয়। তবে সি গ্রাস এক্ষেত্রে বিরাট ভূমিকা রাখে। কারণ সি গ্রাস অগভীর পানিতেও সালোকসংশ্লেষ করে। তারাও ব্লু কার্বনে ভূমিকা রাখে। তাদের বায়েমাস গুলো কার্বনের অংশ। ব্লু কার্বন সঞ্চিত হতে এসব উদ্ভিদের উপরিভাগে (পাতা, শাখা, প্রশাখা),নিচের দিক (শিকড়), রাইজোম এবং মরা কাঠ, পচা কাঠ, জৈব পদার্থ-সমৃদ্ধ পলি ইত্যাদি।  কার্বন সঞ্চিত সাধারণত দুটি উপায়ে হয়   যেখানে কার্বন নির্গত হয় ঠিক সেখানে টেপ হয়। অর্থাৎ উদ্ভিদ নিজের পরিবেশে নির্গত কার্বন ডাই অক্সাইড সালোকসংশ্লেষ প্রক্রিয়ায় গ্রহণ করে। নিজের মধ্যে জমা রাখে। জমা রাখার প্রক্রিয়াদি ধীর গতি হয় এবং অক্সিজেন মুক্ত পরিবেশ হতে হয় (ডিকমপোজিসন ইন এনারবিক)  এক পরিবেশে কার্বন নির্গত হয় অন্য পরিবেশে গিয়ে সঞ্চিত হয়। এটা খুবই গুরুত্বপূর্ণ কারণ অধিকাংশ কার্বন উদ্ভিদের বিভিন্ন অংশে এই উপায়ে জমা হয়। যা বছরের পর বছর হতে থাকে .Nellemann, Christian et al. (2009): Blue Carbon.   Overview  .   References   বিষয়শ্রেণী:বাস্তুতন্ত্র বিষয়শ্রেণী:জৈব সমুদ্রবিজ্ঞান বিষয়শ্রেণী:রাসায়নিক সমুদ্রবিজ্ঞান
লেঃ জেনারেল (অবঃ) ফিলিপ ক্যাম্পোজ ভারতীয় সেনাবাহিনীর সাবেক উপ প্রধান। চল্লিশ বছরের সেনা জীবন শেষে তিনি ২০১৫ সালে অবসরে যান। উপ সামরিকপ্রধান হওয়ার আগে ফিলিপ পশ্চিমাঞ্চলীয় সৈন্যবাহিনীর প্রধান অধিনায়ক ছিলেন। তিনি মেকানাইজ্ড পদাতিক রেজিমেন্টের কর্নেল সেনানায়ক (কর্নেল কমান্ড্যান্ট) ছিলেন।   শিক্ষা  দিল্লির শান্ত জেভিয়ার কলেজে পড়েছিলেন এই ব্যক্তি। এরপর তিনি জাতীয় প্রতিরক্ষা বিদ্যাপীঠ এবং সেনা একাডেমীতে পড়েন। তিনি স্টাফ কোর্স ভারত থেকেই করেন এবং এনডিসি কোর্সও দিল্লিতে করেন এছাড়া সেনা যুদ্ধ কলেজ থেকে বিশেষ প্রশিক্ষণ তিনি তার স্বদেশেই করেন এছাড়া রাশিয়াতে একটি বিশেষ কৌশল-কোর্স করেন। তিনি ইন্দোর বিশ্ববিদ্যালয় থেকে প্রতিরক্ষা ব্যবস্থাপনা ও নিরাপত্তাবিদ্যা এবং মাদ্রাজ বিশ্ববিদ্যালয় থেকে সমরকৌশলবিদ্যায় ডিগ্রি অর্জন করেন।  কর্ম ১৯৭৪ সালে নবম গোর্খা রাইফেলসে ফিলিপ কমিশন্ড পদ লাভ করেন এবং ১৯৮২ সালে তাকে মেকানাইজ্ড পদাতিক বাহিনীতে বদলী করা হয়। তিনি জাতীয় প্রতিরক্ষা বিদ্যাপীঠ, সেনা স্টাফ কলেজ এবং সাঁজোয়া স্কুলের প্রশিক্ষক ছিলেন।  তথ্যসূত্র  বিষয়শ্রেণী:ভারতীয় জেনারেল বিষয়শ্রেণী:জীবিত ব্যক্তি বিষয়শ্রেণী:মালয়ালী ব্যক্তি বিষয়শ্রেণী:ভারতীয় খ্রিস্টান বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:অতি বিশিষ্ট সেবা পদক প্রাপক
আইভিএক্স-৪৪১ কোভিড ১৯ এর জন্য নির্বাচিত একটি ন্যানোপার্টকেল টিকা যার তত্ত্বাবধায়ক হচ্ছে আইকোসাভ্যাক্স যা বর্তমানে অস্ট্রেলিয়ায় ক্লিনিক্যাল ট্রায়ালের ১/২ পর্যায়ে রয়েছে। এটি মূলত প্রস্তুত হয়েছিল ইনস্টিটিউট অফ প্রোটিন ডিজাইন (আইপিডি) এবং ইউনিভার্সিটি অফ ওয়াশিংটন স্কুল অফ মেডিসিনে, উভয়ই অবস্থিত ইউনিভার্সিটি অফ ওয়াশিংটনে.   তথ্যসূত্র   বিষয়শ্রেণী:রোগীভিত্তিক পরীক্ষণ বিষয়শ্রেণী:অস্ট্রেলীয় কোভিড-১৯ টিকা বিষয়শ্রেণী:মার্কিন কোভিড-১৯ টিকা বিষয়শ্রেণী:মার্কিন যুক্তরাষ্ট্রে বিজ্ঞান ও প্রযুক্তি
হালিমা বিনতে আবি যুয়ায়েব বা হালিমা সাদিয়া () ছিলেন ইসলামের নবী মুহাম্মদের দুধমা। ৮দিন বয়সে তিনি মুহাম্মদের দায়িত্ব গ্রহণ করেন, এবং দুই বছরের কিছু অধিক সময় পর্যন্ত তাকে হালিমা তার নিজ বাড়িতে লালন-পালন করে, তার মা আমিনার কাছে ফিরিয়ে দেন।   মুহাম্মাদকে গ্রহণ  আরব সমাজে তখন এক গোত্রের শিশুকে ভিন্ন গোত্র বাল্যকালে লালন পালনের জন্য পাঠাতো হত যাতে তারা বিশুদ্ধ ও প্রাঞ্জলভাষী হতে পারে। সেই হিসাবে হালিমা ও তার গোত্র আরবের কুরাইশ গোত্রের নিকট গিয়েছিল যাতে কোন সন্তান লালন-পালনের জন্য পাওয়া যায় কিনা।   ইসলাম গ্রহণ হালিমা বিনতে আবি যুবায়েবের ইসলাম গ্রহণ বিষয়ে অধিকাংশ আলেমগন ঐকমত্য প্রকাশ করেছেন।  এছাড়াও তার স্বামী ও সন্তানেরা সবাই ইসলাম গ্রহণ করে।   সন্তানাদি  হালিমার স্বামীর নাম হারিস ইবনে আবদিল উযযা ইবনে রিফায়া আস সাদি। এদের সন্তানরা হলেন :   আবদুল্লাহ   উনাইসা ও   আশ শায়মা অথবা খুযাইমা মতান্তরে হুযাফা। মুহাম্মাদ ও আবদুল্লাহ একই সাথে দুধ পান করেন।  মুহাম্মাদ চাচাতো ভাই আবু সুফিয়ান ইবনে হারিসকেও হালিমা দুধ পান করান। এবং হামযাকে একদিন দুধ পান করান।   হালিমা ও মুহাম্মাদ  মুহাম্মাদ তার দুধ মাতা হালিমাকে সবসময় সশ্রদ্ধ সম্মান করতেন। একবার নিজের চাদরে তাকে বসতে দিয়েছিলেন। তাকে বিভিন্ন অভাবের সময় উপকৌঠন পাঠিয়েছেন। একবার  খাদিজা তাকে ৪০টা ছাগল ও একটি উট দান করেছিলেন।  বর্ণিত রয়েছে,মুহাম্মাদ হালিমার ঘরে লালিত পালিত হওয়ার কারণেই অন্ত্যন্ত বিশুদ্ধভাষী ছিলেন। এই হালিমা সাদিয়ার ঘরে অবস্থান কালেই মুহাম্মাদ এর প্রথম বক্ষ বিদারণের ঘটনা ঘটে।  ইবনে ইসহাক বলেন, শিশু মুহাম্মাদকে নিয়ে একবার যখন হাবশায় যান। সেখানে এক খ্রিষ্টান আলেম মুহাম্মাদকে গভীরভাবে পর্যবেক্ষণ করে বলেন,এই বালক ভবিষ্যতে বড় কিছু হবে।   মৃত্যু  আহমাদ যীনী দাহলাম বলেছেন, তিনি ইসলাম গ্রহণ করেন,  মদিনায় হিজরত করে সেখানে ৮ম হিজরিতে মৃত্যু বরণ করেন, জান্নাতুল বাকী গোরস্তানে দাফন করা হয়। তবে বালাযুরীর বলেছেন,হালিমা মদিনায় হিজরত করেননি এবং মক্কা বিজয়ের পূর্বে তাঁর মৃত্যু হয়েছে।   তথ্যসূত্র   বিষয়শ্রেণী:ইসলাম বিষয়শ্রেণী:সুফিবাদ বিষয়শ্রেণী:নারী সাহাবা বিষয়শ্রেণী:৭ম শতাব্দীর নারী বিষয়শ্রেণী:জান্নাতুল বাকিতে সমাধিস্থ
This template is used to include a link to the astronomical database SIMBAD.  It should be called as {{SIMBAD link|id=id|label=label}}, where id is the designation to be used in the SIMBAD URL and label is the designation as it should appear on the page.  For example:  {{SIMBAD link|id=LHS+245|label=LHS 245}} produces . The template can also be used without keyword parameters by placing id first and label second.  For example:  {{SIMBAD link|HD+69830|HD 69830}} produces .
রেজাউল বারী ডিনা (জন্ম: ২৯ জুলাই ১৯৫১ - মৃত্যু: ১৫ জুন ২০১৪) একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের নেতা ও সাবেক সাংসদ। তিনি ফেব্রুয়ারি ১৯৯৬ সালে বগুড়া-২ আসনে সংসদ সদস্য নির্বাচিত হন। এরপর ২০০১ সালে আবার সংসদ সদস্য নির্বাচিত হন এবং ওই বছরই হুইপ হিসেবে দায়িত্বপ্রাপ্ত হন।   জন্ম ও প্রাথমিক জীবন  রেজাউল বারী ডিনা ২৯ জুলাই ১৯৫১ সালে ব্রিটিশ ভারতের পূর্ব বাংলার (বর্তমান বাংলাদেশ) বগুড়ার শিবগঞ্জের জাহাঙ্গীরাবাদ/চাঁদমিয়া গ্রামে জন্ম গ্রহণ করেন।   রাজনৈতিক ও কর্মজীবন  বিএনপি নেতা রেজাউল বারী ডিনা ওয়ান ইলেভেনের সময় বগুড়ার অপর দু’জন এমপির সাথে সংস্কারপন্থী হিসেবে চিহ্নিত হন। এরপর থেকে তিনি রাজনীতিতে নিষ্ক্রিয় ছিলেন। তিনি ফেব্রুয়ারি ১৯৯৬ সালে বগুড়া-২ আসনে সংসদ সদস্য নির্বাচিত হন। এরপর ২০০১ সালে আবারও সংসদ সদস্য নির্বাচিত হন এবং ওই বছরই হুইপ হিসেবে দায়িত্ব পালন করেন।   মৃত্যু  রেজাউল বারী ডিনা ১৫ জুন ২০১৪ সালে রাজধানীর সিটি ক্লিনিকে হৃদরোগে আক্রান্ত হয়ে মারা যান। মৃত্যুকালে এক পুত্র, এক কন্যা, স্ত্রী এবং অসংখ্য গুণগ্রাহী রেখে গেছেন তিনি। তাকে বগুড়া শহরের নামাজগড় গোরস্থানে দাফন করা হয়।   আরও দেখুন    ষষ্ঠ জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  -বাংলাদেশ নির্বাচন কমিশন   অষ্টম জাতীয় সংসদ সদস্যদের তালিকা (২০০১)  -বাংলাদেশ নির্বাচন কমিশন  বিষয়শ্রেণী:১৯৫১-এ জন্ম বিষয়শ্রেণী:২০১৪-এ মৃত্যু বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বগুড়া জেলার রাজনীতিবিদ
এম. শক্তিভেল মুরুগান একজন ভারতীয় রাজনীতিবিদ ছিলেন যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত ছিলেন। তিনি তামিলনাড়ু বিধানসভার একজন বিধায়ক ছিলেন।   জীবনী  এম. শক্তিভেল মুরুগান ২০০১ সালে অম্বাসমুদ্রাম থেকে তামিলনাড়ু বিধানসভার বিধায়ক হিসেবে নির্বাচিত হয়েছিলেন ও ২০০৬ সাল পর্যন্ত উক্ত বিধানসভা কেন্দ্রের বিধায়ক হিসেবে দায়িত্ব পালন করেছিলেন।  এম. শক্তিভেল মুরুগান ২০২০ সালের ৩ জানুয়ারি হৃদরোগে আক্রান্ত হয়ে প্রয়াত হন।   তথ্যসূত্র   বিষয়শ্রেণী:২০২০-এ মৃত্যু বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ
ধামরাই পৌরসভা ঢাকা বিভাগের ঢাকা জেলার অন্তর্গত ধামরাই উপজেলার একটি প্রশাসনিক অঞ্চল। ১৯৯৯ সালে ধামরাই পৌরসভা গঠিত হয়। এটি প্রথম শ্রেণির (ক শ্রেণি) পৌরসভা। পৌরসভাটি নয়টি ওয়ার্ড ও ১২টি মৌজা নিয়ে গঠিত। মৌজাগুলো হল- কায়েতপাড়া, ধামরাই, লাকুড়িয়াপাড়া, কাজীপুর, শিয়ালতারা,  দক্ষিণপাড়া, কুমড়াইল, ইসলামপুর, পূর্বপঞ্চাশ, ছয়বাড়ীয়া, ছোট চন্দ্রাইল ইত্যাদি।  প্রশাসনিক এলাকা  পৌরসভা কার্যালয়ের অবস্থান   পৌরসভার শ্রেণী  'ক'শ্রেণি আয়তন  ৬.৯৮ বর্গ কিলোমিটার ওয়ার্ড  ০৯টি মৌজা  ১২টি জনসংখ্যা  ১০০৫০০ জন  তথ্যসূত্র   বহিঃসংযোগ   বিষয়শ্রেণী:ঢাকা জেলার জনবহুল স্থান বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:ঢাকা জেলার পৌরসভা
জাতিসমূহের সংঘ বা লীগ অব নেশন্‌স (; ) প্রথম বিশ্বযুদ্ধ পরবর্তী একটি আন্তর্জাতিক সংস্থা। ১৯২০ সালের  ১০ই জানুয়ারি প্যারিস শান্তি আলোচনার ফলস্বরূপ এ সংস্থাটির জন্ম। পৃথিবীতে বৈশ্বিক শান্তি রক্ষায় সর্বপ্রথম সংস্থাটি হল সম্মিলিত জাতিপুঞ্জ। সংস্থাটির প্রতিষ্ঠাকালীন চুক্তিপত্র বা কভেন্যান্ট () অনুযায়ী এর প্রাথমিক উদ্দেশ্য হল সম্মিলিত নিরাপত্তা ব্যবস্থা ও অসামরিকীকরণের মাধ্যমে যুদ্ধ এড়ানো এবং সমঝোতা ও সালিশের মাধ্যমে আন্তর্জাতিক দ্বন্দ্বের নিরসন করা। অন্যান্য লক্ষ্যের মধ্যে শ্রমিক অধিকার নিশ্চিতকরণ, আদিবাসীদের ন্যায়বিচার নিশ্চিতকরণ, বৈশ্বিক সুস্বাস্থ্য নিশ্চিতকরণ, মাদক ও মানব পাচার রোধ, অস্ত্র কেনাবেচা রোধ এবং ইউরোপের সংখ্যালঘু ও যুদ্ধবন্দীদের অধিকার নিশ্চিতকরণ অন্যতম।দেখুন অনুচ্ছেদ ২৩, ,  and Minority Rights Treaties. ২৮ সেপ্টেম্বর ১৯৩৪ ও ২৩ ফেব্রুয়ারি ১৯৩৫-এর মধ্যে সংস্থাটির সর্বোচ্চ সদস্যসংখ্যা ছিল ৫৮টি।  thumb|right|১৮৬৪ জেনেভা কনভেনশন, আন্তর্জাতিক আইনের প্রাথমিক সূত্রগুলির মধ্যে একটি  বহু বছরের কূটনৈতিক শৃঙ্খল ভেঙে সম্পূর্ণ নতুন ও মৌলিক কূটনৈতিক সম্পর্কের একটি ধারনার ফসল ছিল সম্মিলিত জাতিপুঞ্জ। সংস্থাটির অধীনে কোন আলাদা সৈন্যবাহিনী ছিল না। বিভিন্ন সিদ্ধান্ত গ্রহণ, সংশোধন ও সংস্কার, অন্য দেশের ওপর অর্থনৈতিক শাস্তি আরোপ বা প্রয়োজনবোধে শক্তি প্রয়োগের বেলায় সংস্থাটি পুরোপুরি বৃহৎ শক্তিবর্গের ওপর নির্ভরশীল থাকত। অবশ্য অধিকাংশ ক্ষেত্রে বৃহৎ শক্তিবর্গও বিভিন্ন প্রয়োজনে সঠিক সিদ্ধান্ত নিতে ব্যর্থ হয়েছিল। শাস্তিপ্রয়োগ বা অবরোধ আরোপ সদস্য রাষ্ট্রগুলোকে আহত করতে পারে ভেবে এ ধরনের কার্যকলাপ থেকে বিরত থাকে সংস্থাটি। ইতালো-আবিসিনিয়ান যুদ্ধের সময় সম্মিলিত জাতিপুঞ্জ অভিযোগ করে যে ইতালীয় সৈন্যরা রেড ক্রসের মেডিকেল তাঁবুগুলোতে আক্রমণ চালিয়েছে। প্রত্যুত্তরে বেনিতো মুসোলিনি বলেছিলেন "চড়ুই যখন চিৎকার-চেঁচামেচি করে তখন জাতিপুঞ্জ সরব হয়, কিন্তু ঈগল আহত হলে চুপ করে বসে থাকে।"  অল্প কিছু সাফল্য এবং শুরুর দিকে বেশ কয়েকটি ব্যর্থতার পর অবশেষে ত্রিশের দশকে সম্মিলিত জাতিপুঞ্জ অক্ষশক্তির আগ্রাসনের বিরুদ্ধে দাঁড়াতে প্রচণ্ডভাবে ব্যর্থ হয়। জার্মানির সাথে জাপান, ইতালি, স্পেন ও অন্যান্য দেশ সংস্থাটি থেকে সরে দাঁড়ায়। দ্বিতীয় বিশ্বযুদ্ধের শুরুতেই এটা প্রমাণ হয়ে যায় যে আরেকটি বিশ্বযুদ্ধ এড়াতে জাতিপুঞ্জ সম্পূর্ণ ব্যর্থ হয়েছে। সংস্থাটি মাত্র ২৭ বছর টিকে ছিল। বর্তমান জাতিসংঘ বিশ্বযুদ্ধের পরে এর স্থলাভিষিক্ত হয় এবং সংস্থাটির একাধিক সহযোগী সংগঠনের নিয়ন্ত্রণভার গ্রহণ করে  |   তথ্যসূত্র    বহিঃসংযোগ    League of Nations Photo archive , Indiana.edu  League of Nations chronology   League of Nations timeline, worldatwar.net  History of the League of Nations , University of Oxford-led project  Wilson's Final Address in Support of the League of Nations Speech made 25 September 1919  History (1919–1946)  from the United Nations Office at Geneva.  League of Nations Archives  from the United Nations Office at Geneva.  Table of Assemblies  Dates of each annual assembly, links to list of members of each country's delegation  LONSEA – League of Nations Search Engine, Cluster of Excellence "Asia and Europe in a Global Context", Universität Heidelberg   বিষয়শ্রেণী:আন্তর্জাতিক সংগঠন বিষয়শ্রেণী:সাবেক আন্তর্জাতিক সংগঠন বিষয়শ্রেণী:সম্মিলিত জাতিপুঞ্জ বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা বিষয়শ্রেণী:১৯২০-এ প্রতিষ্ঠিত সংগঠন